ЧРЕЗ ПРЕДСЕДАТЕЛЯ

 НА ОБЩИНСКИ СЪВЕТ-ГРАД РУСЕ

 АКАДЕМИК ХРИСТО БЕЛОЕВ

 ДО КМЕТА НА ОБЩИНА РУСЕ

 Г-Н ПЕНЧО МИЛКОВ

 П И Т А Н Е

 ОТ ГРУПАТА ОБЩИНСКИ СЪВЕТНИЦИ

 „ СДС- ГРАЖДАНИТЕ“

 На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

от **Галичка Николова,**

**общински съветник в Общински съвет – Русе**

 **ОТНОСНО: Проблеми с паркирането в централната градска част (ЦГЧ) на гр. Русе**

 **УВАЖАЕМИ, ГОСПОДИН МИЛКОВ,**

 С отговор на питане, Ваш изх. № 06-01-102#1/19.04.2024, бяхме информирани, че Община Русе не е водила кореспонденция във връзка с паркирането в централна градска част с институциите работещи в сградата на Съдебна палата.

 При множество срещи и разговори, във връзка с предложението ни за въвеждане на зона за платено паркиране в ЦГЧ, стана ясно, че не само е водена кореспонденция, но също така са водени разговори ръководителя на Окръжен съд Русе, който стопанисва сградата. Нещо повече, ОЗ „ИООРС“ е снабдено със списък с МПС и собствениците им, за да не бъдат санкционирани за нарушения на ЗДвП в централна градска част, както и обратното – водачи на МПС извън списъка да бъдат санкционирани при спиране на улиците от страната на съдебна палата. Вече зададохме въпроси относно законността на знаците, но както стана ясно при проведените в последствие разговори, отговора не съответства на действителното положение. Реално са използвани знаци, които не са разрешени от КОБД, като по този начин се забранява дори паркирането на местата за хора с увреждания.

 От друга страна постъпилата в Община Русе и Общински съвет Русе подписка на граждани и собственици на имоти в ЦГЧ, както и изготвеното на база на нея мотивирано предложение до общинската КОБД, не са включени в дневният ред на комисията за 12.06.2024.

 В тази връзка бих искала следното:

1. Още веднъж моля за копия на кореспонденцията с Окръжен съд Русе, във връзка с проблемите с паркирането, включително и списъка, разпространен в СЗ „КООРС“. Ясно е, че след повдигането на обществен интерес пропуските издадени от ГД „Охрана“, намаляха над 3 пъти. Не считаме за редно, чрез списъци на автомобили и служители да се създава персонален комфорт за паркиране в ЦГЧ.
2. Моля за информация, какви ангажименти са поемани при водените срещи с ръководството на Окръжен съд Русе от страна на Община Русе за подобряване на условията на паркиране в ЦГЧ.
3. Какви мерки прилага СЗ „ИООРС“ за предотвратяване паркирането на места за хора с увреждания над разрешеното време в Наредба №18? Въпроса го задаваме поради наблюдения за паркирани дългосрочно автомобили на тези места, някои от които в зони с видеонаблюдение.
4. Каква е причината предложението на собствениците на имоти в ЦГЧ до общинската КОБД, вх. № 94Б-890-1 от 20.5.24, да не бъде включено в дневния ред на заседанието на 12.06.24 г. и да не бъдат информирани членовете на комисията за него? Моля за копие от преписката в тази връзка, както и на становища по предложението ако са постъпили такива.

Желая да получа писмен и устен отговор на сесията, която ще се проведе на дата 27 юни 2024г., или при промяна, на датата, съответстваща сесията.

 С уважение:

 **Галичка Николова**

 **ПК Граждани за общината**